
                                                   A  V  I  Z

asupra proiectului de Lege  privind unele măsuri de îmbunătățire a implicării angajaților în procesele decizionale la nivelul angajatorilor




    În conformitate cu prevederile art. 95 din Regulamentul Camerei Deputaţilor, republicat, Comisia pentru politică economică, reformă şi privatizare a fost sesizată spre dezbatere şi avizare cu proiectul de Lege privind unele măsuri de îmbunătăţire a implicării angajaţilor în procesele decizionale la nivelul angajatorilor(PLx73/2021), înregistrat sub nr. 4c-1/27 din 2 februarie 2021. 
Senatul, în calitate de primă Cameră sesizată, a adoptat iniţiativa legislativă, în forma inițială, în şedinţa din 28 decembrie 2020, cu respectarea prevederilor articolului 75 alineatul (2) teza a III-a din Constituția României, republicată. 
Conform prevederilor art. 75 din Constituția României, republicată, şi ale                     art. 92 alin. (9) pct. 2 din Regulamentul Camerei Deputaţilor, republicat,                            Camera Deputaţilor este  Cameră decizională. 
Potrivit reglementărilor art. 62, art. 54 alin. (3) și art. 131 din Regulamentul Camerei Deputaţilor, republicat, membrii Comisiei au examinat iniţiativa legislativă menţionată mai sus, în şedinţa din 8 februarie 2022, desfășurată atât la sediul Parlamentului pentru unii membri, cât și prin mijloace electronice pentru alți membri.
Inițiativa legislativă are ca obiect reglementarea unor măsuri de îmbunătăţire a implicării angajaţilor în procesele decizionale la nivelul angajatorilor, intervenindu-se prin modificare şi/sau completare asupra Legii nr. 467/2006 privind stabilirea cadrului general de informare și consultare al salariaților, cu modificările și completările ulterioare,  a         art. 30 din Legea dialogului social nr. 62/2011, republicată, cu modificările și completările ulterioare,  a Legii nr. 53/2003 - Codul muncii, republicată, cu modificările și completările ulterioare,   precum şi asupra Legii societăţilor nr. 31/1990, republicată, cu modificările și completările ulterioare.

           Membrii Comisiei au analizat proiectul de lege supus avizării, expunerea  de motive, avizul negativ al Consiliului Legislativ, transmis cu adresa nr. 1057 din 16 octombrie 2021, precum și  punctele de vedere ale Consiliului Economic și Social, cu observații, transmise cu adresa nr. 9088 din 24 septembrie 2020.
            
În urma dezbaterilor, membrii Comisiei au hotărât, cu majoritate de voturi             (4 voturi împotrivă și o abținere) avizarea favorabilă a proiectului de lege privind unele măsuri de îmbunătățire a implicării angajaților în procesele decizionale la nivelul angajatorilor, în forma adoptată de Senat.

În raport cu obiectul şi conţinutul său, inițiativa legislativă face parte din categoria legilor organice.

